หากในเลือดมีค่า pH สูง ร่างกายจะมีกลไกตอบสนองอย่างไร
สวัสดีค่ะ ภาวะเลือดมีค่า pH สูงก็คือเลือดมีความเป็นด่างมากผิดปกติ อาจเกิดจาก การสูญเสียกรดจากการอาเจียน มีฮอร์โมนอัลโดสเตอโรนมากผิดปกติ การได้รับยาขับปัสสาวะ ได้รับยาสเตียรอยด์ จากภาวะโปแตสเซียมในเลือดต่ำ หรือเกิดจากการได้รับด่างเพิ่มจากการรับประทานยาลดกรด การดื่มนมจำนวนมาก การได้รับเลือดจำนวนมาก การได้รับสเตียรอยด์ และเกิดจากโรคหลอดเลือดแดงที่ไตตีบกลไกการตอบสนองของร่างกายเมื่อเลือดเป็นด่างมากคือ จะมีผลไปกดการทำงานของตัวรับความรู้สึกในสมองส่วนเมดัลลาทำให้หายใจช้าลงเพื่อให้มีการคั่งของ CO2 เพื่อ ทำให้ pH ของเลือดลดลง รวมทั้ง พยายามขับความเป็นด่างออกทางปัสสาวะให้มากที่สุดอาการเช่นชาที่ปลายนิ้วมือนิ้วเท้า เป็นตะคริว มีความไวต่อสิ่งเร้า บุคลิกภาพเปลี่ยนแปลง สับสน เพ้อคลั่ง กล้ามเนื้อกระตุก ชัก ไม่รู้สึกตัว การหายใจถูกกดทำให้หายใจตื้นช้า คลื่นไส้ อาเจียน ลำไส้เคลื่อนไหวลดลงหรือหยุดเคลื่อนไหว และปัสสาวะมากเพื่อขับไบคาร์บอเนตและคลอไรด์ซึ่งเป็นด่างออกมาหากมีอาการดังกล่าวหรือสงสัยว่าจะมีภาวะเลือดเป็นด่าง ควรไปพบแพทย์ทันที การรักษาเน้นที่รักษาตามสาเหตุและกระตุ้นการขับปัสสาวะหรือมีการหยดกรดเพิ่มเข้าไปในหลอดเลือด